**LIITUMISLEPINGU ÜLDTINGIMUSED**

1. **ÜLDSÄTTED**
	1. Liitumislepingu (edaspidi Leping) kõik tingimused on ette nähtud Le­pingus, Lepingu lisades, Lepingu muudatustes, milles lepitakse kok­ku pärast Lepingule allakirjutamist ning Lepingu üldtingimuste (edaspidi üldtingimused) punktides 3.1., 3.2., 3.4. ja 3.8. viidatud dokumentides.
	2. Lepingu sõlmimisel, täitmisel ja tõlgendamisel lähtutakse lisaks Le­pingu sätetele alljärgnevatest õigusaktidest ja nendes kasu­ta­va­test mõistetest:
		1. Ühisveevärgi ja –kanalisatsiooni seadus (ÜVVKS);
		2. Tallinna ühisveevärgi ja –kanalisatsiooni kasutamise eeskiri ja ÜVVKS alusel kehtestatud kohaliku omavalistuse õigusaktid;
		3. AS Tallinna Vesi liitumistasu arvutamise metoodika.
	3. Liitumiseks vajalikud ehitustööd teostab Vee-ettevõtja liitumispunktide ehitamise raamlepingu partner, kelle hind on lähtuvalt läbi viidud minikonkursist (edaspidi minikonkurs) kõige soodsam. Kui Liituja soovib, siis valitakse minikonkursi võitja selle järgi, kes teostab ehituse kõige varasemalt või hinna ja aja kombinatsioonis.
2. **LIITUMISTASU TASUMISE KORD**
	1. Liitumistasu tasumine:
		1. Liituja tasub 10 (kümne) kalendripäeva jooksul pärast Le­pin­gu sõlmimist Vee-ettevõtjale liitumistasu Lepingu punktis 4 toodud summas, vastavalt Vee-ettevõtja poolt esitatavale arvele.
		2. Lisa 2 koostatakse Vee-ettevõtja poolt ja kinnitatakse Poolte poolt pärast seda, kui on selgunud kinnistu tarbeks ehitatava ühis­veevärgi ja –kanalisatsiooni torustiku ning liitumispunkti (edaspidi koos Liitumispunkt) ehitamise kulud.
	2. Kui läbi viidud minikonkursi võitja võtab oma pakkumuse tagasi, siis valib Vee-ettevõtja esitatud pakkumuste hulgast järgmise parima pakkuja või selle puudumisel viib läbi uue minikonkursi. Eelnevast lähtuva hinna osas sõlmitakse Poolte vahel uus Lepingu Lisa 2.
3. **POOLTE ÕIGUSED JA KOHUSTUSED**
	1. Liituja esitab Vee-ettevõtjale vee- ja/või kanalisatsioonivõrkude ehitusprojekti digitaalsel kujul, ehitusloa originaaleksemplari (mõlemad koos piirkonna kõikide teiste tehnorajatiste valdajate ning õigustatud huvi omavate isikute kehtivate kooskõlastustega) ning täidetud Vee-ettevõtja kodulehel esitatud „Ehituse pakkumuse taotluse vormi“. Vee-ettevõtja hangib ehitaja üldtingimuste punktis 1.3 toodud viisil.
	2. Liituja tagab, et ehitusprojekti ja ehitusloa väljastamisel antud kooskõlastused oleksid kehtivad kogu Liitumispunkti ehitusperioodi vältel ning vajadusel kohustub võtma täiendava kooskõlastuse.
	3. Liituja korraldab isiklike kasutusõiguste seadmise Vee-ettevõtja kasuks ja tingimustel ehitusprojektis toodud Liitumispunkti õiguspäraseks ehitamiseks (sh olemasoleva torustiku ümberehitamiseks) omamiseks, valdamiseks ja kasutamiseks. Isiklike kasutusõiguste seadmine peab toimuma enne seda, kui Vee-ettevõtja hangib ehitaja, või juhul, kui ehituse käigus toimub projekti muutmine, siis enne edasiste ehitustööde teostamist.
	4. Kui Liitumispunkti ehitustegevuse käigus selgub, et Liitumispunkti ei ole võimalik ehitada algsete lähteandmete põhjal (on vaja teha täiendavaid kaevetöid, muuta Liitumispunkti asukohta, ilmnevad projektivead vmt), siis kohustub Liituja tegema koostööd, viima projekti vastavusse ning katma täiendavad kulutused, mille tulemusel muutub liitumistasu.
	5. Vee-ettevõtja teostab Lisas 2 nimetatud Liitumispunkti ehitustööd hiljemalt 200 (kakssada) kalendripäeva jook­sul (kui ei lepita kokku teisiti) pärast käesolevate üldtingimuste punkti 2.1.1 täitmist. Eeltoodud ehitustööde teostamise periood ei sisalda aega, mis kulub kasutusloa saamiseks, kui pooled ei ole kokku leppinud teisiti.
	6. Maksetähtaegadest mittekinnipidamise korral maksab Liituja Vee-ettevõtjale viivist 0,07% päevas tähtajaks tasumata lii­tu­mis­ta­sult, kuid mitte liitumistasu ületavas summas.
	7. Kokkulepitud ehitustähtajast mitte kinnipidamise korral maksab Vee-ettevõtja Liitujale Liituja nõudmisel liitumistasu summalt leppetrahvi 0,07% päe­vas, kuid mitte liitumistasu ületavas summas. Leppetrahvi nõue tuleb esitada hiljemalt 4 (nelja) kuu jooksul pärast ehitustööde lõppemist.
	8. Kinnistu veevärgi ja/või kanalisatsiooni ühendamine (lii­tu­mi­ne) ühisveevärgi ja/või –kanalisatsiooniga loetakse teostatuks, kui

Liitumispunkt on saanud kasutusloa.

* 1. Vee-ettevõtja ei vastuta Lisas 2 nimetatud tööde teostamise eest üldtingimuste punktis 3.5 märgitud tähtajaks ja Lisas 2 toodud maksumuse eest juhul, kui tööde teostamine viibib või katkeb ehitusprojektis ilmnenud vigade/puuduste või vajalike isiklike kasutusõiguste või kehtivate kooskõlastuste puudumise tõttu või kolmandate isikute tegevusest/tegevusetusest tulenevatel põhjustel. Sel juhul teatab Vee-ettevõtja Liitujale kinnistu otstarbeks ehitatava Liitumispunkti edasiste ehitustöödega seonduva (sh maksumuse, kui see muutub), mille kohta sõlmitakse Lepingu lisa.
1. **OMANDIÕIGUS**
	1. Lepingu järgi liitumistasu eest ehitatud või ümberehitatud ühis­vee­värk ja –kanalisatsioon koos selle oluliseks osaks olevate lii­tu­mis­punk­tidega on Vee-ettevõtja omand.
	2. Liitumispunkt ÜVVKS-i mõistes on ühisveevärgi ja –kanalisatsiooni ühenduskoht kin­nistu veevärgi ja kanalisatsiooniga. Selle asukoha määrab ehi­tus­projekt ja see fikseeritakse Poolte poolt allkirjastatava piiritlusjoonisega.
	3. Kinnistu veevärk ja kanalisatsioon on liitumispunktist kin­nis­tu­pool­sed ehitised ja seadmed, mille ehitab ja mille toimimise eest vas­tu­tab kinnistu omanik.
	4. Liitumistööd teostatakse AS Tallinna Vesi poolt.
2. **LEPINGU LÕPETAMINE JA LÕPPEMINE**
	1. Leping lõpetatakse Poolte tahteavaldusega järgnevatel juhtudel:
		1. Liituja kirjalikul taotlusel, kui ta loobub ühis­vee­värgi ja/või -kanalisatsiooniga liitumisest.
		2. Lisaks õigusaktides sätestatud alustele on Vee-ettevõtjal õigus Le­ping üles öelda, kui 2 (kahe) aasta jooksul Lepingu sõlmimisest ei ole Lii­tu­jast sõltuvatel asjaoludel Liitumispunkti rajatud
		3. Kui Liituja ei teosta tähtaegselt üldtingimuste punkti 2.1.1 kohast makset.
		4. Kui Liituja ei sõlmi üldtingimuste punkti 2.2 kohast Lisa 2 hiljemalt 15 (viieteist) päeva jooksul alates selle saatmisest Liitujale.
	2. Lepingu lõpetamisel hüvitab Liituja Vee-ettevõtjale Lepingu lõ­pe­ta­mi­se hetkeni tehtud tööde ja tööde katkestamisega seotud kulu­tu­sed ja sellest tekkiva otsese kahju. Lepingutasu ja tehtud kulutusi katvat liitumistasu ettemaksu osa ei ta­gastata.
	3. Leping lõpeb, kui Pooled on täitnud Lepingujärgsed ko­hus­tused, sh Liitumispunkt on rajatud (sh. on väljastatud kasutusluba), fikseeritud on liitumispunktide asukohad piiritlusjoonisega (üldtingimuste punkt 4.2) ning Lii­tu­jal on võimalik saada Lepingu kohastel liitumistingimustel ühis­vee­värgist vett ja/või juhtida ühiskanalisatsiooni reovett.
	4. Lepingu lõppedes tekib Liitujal õigus veevarustuse ja/või reovee ära­juhtimise teenuslepingu (edaspidi Teenusleping) sõlmimiseks. Vee­varustuse ja/või reovee ärajuhtimise teenuseid võib Liituja ha­ka­ta tarbima üksnes pärast eelviidatud Teenuslepingu sõlmimist.
3. **MUUD TINGIMUSED**
	1. Lepingu kohased liitumistingimused (s.h. sätestatud maksimaalne vooluhulk kinnistu teenusega varustamiseks), ning piiritlusjoonis on Teenuslepingu sõlmimisel selle osaks.
	2. Lepingu kohaste liitumistingimuste muutumisel peab Liituja taot­le­ma nimetatud tingimuste muutmist ning selle kohta sõlmitakse uus liitumisleping. Kui Liituja on rikkunud liitumistingimusi, on Vee-ettevõtjal õigus peale ühekuulist kirjalikku etteteatamist Tee­nus­leping lõpetada.

**6.3** Kui Vee-ettevõtja või Liituja taotleb Liitumispunkti ümber­ehi­ta­mist, toimub see taotleja kulul.